OpenLLM-France/wikimedia huggingface dataset:
# Joan Antoni Pàmias i Castellà

Joan Antoni Pàmias i Castellà (Barcelona, 1903 - 9 de maig de 1980) fou un empresari teatral i advocat català, que fou empresari del Gran Teatre del Liceu des de 1947 fins a la seua mort en 1980.
El 1947 formà, associat amb J.Fugarolas i Arquer —i, des del 1959 al 1980, sol—, l'empresa del Gran Teatre del Liceu des que cessà Joan Mestres i Calvet. Durant la seva gestió impulsà el teatre amb la creació d'una orquestra (1958) i un cos de ball (1966) estables. Amplià la durada i el repertori de les temporades de ballet i d'òpera, per a les quals contractà solistes i companyies de categoria internacional. Publicà articles sobre temes musicals. El 1955 aconseguí que el Festival de Bayreuth visités Barcelona. El 1959 li fou concedit el Premio Nacional de Teatro.

## Referències

* ↑ «Joan Antoni Pàmias i Castellà». GEC. [Consulta: 9 abril 2023].
* ↑ «Ha muerto Juan Antonio Pamias» ( PDF) (en castellà). La Vanguardia, 10-05-1980, pàg. 26.
* ↑ Lladó, José M. «Don Juan Antonio Pamias: Veinticinco años al frente del Liceo» ( PDF) (en castellà), 04-04-1972. [Consulta: 9 abril 2023].
# Josefina Tió

Josefina Tió (Barcelona?, segle XX) fou una jugadora de tennis de taula catalana.
Membre del Tívoli Ping Pong Club, es proclamà campiona de Catalunya de dobles (1944), fent parella amb Núria Subietas, i subcampiona estatal (1943) fent parella amb Ana María Subietas. Per equips, guanyà la primera edició del Campionat d’Espanya per equips femenins, juntament amb Conxita Panadès i Núria Subietas.

## Referències

* ↑ «Josefina Tió». Enciclopèdia de l'esport català. Barcelona: Grup Enciclopèdia Catalana.
* ↑ Fornells, Fernando. «Pages, del Tivoli C. P. P., campeón de España de ping-pong». Mundo Deportivo, 17-05-1943. [Consulta: 20 febrer 2023].
# Persatuan Sepakbola Indonesia Kediri

El Persatuan Sepakbola Indonesia Kediri, més conegut com a Persik Kediri, és un club de futbol indonesi de la ciutat de Kediri, Java Oriental.

## Història

El club va ser fundat el 1950 per R. Muchamad Machin, THD Rahmat, i M. Sanusi. El club juga a la Premier Division des de 2003.

## Palmarès

* Lliga indonèsia de futbol:
** 2003, 2006
* Copa de la Lliga del Governador de Java Oriental:
** 2002, 2005, 2006, 2008

## Referències

* ↑ «Persik History». Arxivat de l'original el 2011-07-27. [Consulta: 22 juliol 2009].

## Enllaços externs

* (indonesi) Web oficial
* (indonesi) Persikmania Arxivat 2007-03-06 a Wayback Machine.
# Three Forks

Three Forks és una població dels Estats Units a l'estat de Montana. Segons el cens del 2000 tenia 1.728 habitants.

## Demografia

Segons el cens del 2000, Three Forks tenia 1.728 habitants, 686 habitatges, i 469 famílies. La densitat de població era de 525,3 habitants per km².
Dels 686 habitatges en un 35,4% hi vivien nens de menys de 18 anys, en un 59,3% hi vivien parelles casades, en un 5,8% dones solteres, i en un 31,5% no eren unitats familiars. En el 26,7% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,4% tenia menys de 18 anys, un 6% entre 18 i 24, un 28,9% entre 25 i 44, un 21,8% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 102,6 homes.
La renda mediana per habitatge era de 34.212 $ i la renda mediana per família de 39.938 $. Els homes tenien una renda mediana de 30.086 $ mentre que les dones 19.196 $. La renda per capita de la població era de 15.362 $. Aproximadament el 5,5% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Three Forks». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Three Forks». American Fact Finder. Oficina del Cens dels Estats Units, 12-01-2010.
# Alfons d'Este (1527-1587)

Alfons d'Este (Ferrara, Ducat de Ferrara 1527 - íd. 1587) fou un príncep dels ducats de Ferrara, Mòdena i Reggio que va esdevenir marquès de Montecchio. Membre de la Casa d'Este, el seu fill aconseguí esdevenir duc de Mòdena a la mort del seu nebot Alfons II d'Este.

## Orígens familiars

Va néixer el 10 de març de 1527 a la ciutat de Ferrara sent el fill il·legítim d'Alfons I d'Este i la seva amistançada Laura Dianti. Per línia paterna fou net d'Hèrcules I d'Este i Elionor de Nàpols, i germà per part de pare d'Hèrcules II d'Este, Hipòlit d'Este o Francesc d'Este, entre d'altres.

## Herència familiars

El seu pare li cedí la ciutat de Montecchio el 1523, domini que l'emperador Maximilià II del Sacre Imperi Romanogermànic l'elevà a marquesat el 1569.

## Núpcies i descendents

Es casà el 3 de gener de 1549 amb Juliana della Rovere, filla del duc Francesc Maria I della Rovere i Elionor Gonzaga. D'aquesta unió nasqueren:
* Alfons d'Este (1560-1578), casat amb Marfisa d'Este
* Cèsar I d'Este (1562-1628), duc de Mòdena
* Elionor d'Este (1561-1637), casada el 1594 amb Carlo Gesualdo di Venosa
En segones núpcies es casà el 1584 amb Violant Signa. D'aquesta unió no tingueren fills.
Tingué diversos fills naturals, entre ells:
* Alexandre d'Este (1568-1624), cardenal
* Hipòlita d'Este (1565-1602), casada el 1594 amb Frederic II Pico della Mirandola

## Referències

* ↑ (italià) Cronistoria di Montecchio Arxivat 2007-02-17 a Wayback Machine.

## Enllaços externs

* (italià) La famiglia d'Este a Ferrara
# Mentora Alsina

El laboratori de física experimental Mentora Alsina va ser creat per l'industrial barceloní Ferran Alsina l'any 1907 a la seva residència de la muntanya del Tibidabo. El seu objectiu era l'ensenyament de la física mitjançant experiments amb la voluntat de fomentar la vocació científica i l'estima per la ciència dels alumnes que hi passaven.
Des de 1995 els objectes que formaven part de la Mentora Alsina formen part de la col·lecció del Museu de la Ciència i de la Tècnica de Catalunya (mNACTEC). Des del 23 de maig de 2006, una selecció dels elements que formaven part del gabinet original són visitables en una exposició al mateix museu.

## Referències

* ↑ El laboratori de Física Experimental Mentora Alsina. Guia de l'exposició.. Terrassa: Museu de la Ciència i de la Tècnica de Catalunya, 2006, p. 11. ISBN 84-393-7304-x.

## Bibliografia

* El Laboratori de Física Experimental Mentora Alsina. Guia de l'exposició. Museu de la Ciència i de la Tècnica de Catalunya. Any 2006. ISBN 84-393-7304-X

## Enllaços externs

* Visita virtual a l'exposició Mentora Alsina. Arxivat 2014-10-20 a Wayback Machine.
# Viàjlia

Viàjlia (en rus: Вяжля) és un poble de l'óblast de Saràtov, a Rússia, segons el cens del 2010 tenia 397 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Arlington (Minnesota)

Arlington és una població dels Estats Units a l'estat de Minnesota. Segons el cens del 2000 tenia 2.048 habitants.

## Demografia

Segons el cens del 2000, Arlington tenia 2.048 habitants, 828 habitatges, i 523 famílies. La densitat de població era de 537,9 habitants per km².
Dels 828 habitatges en un 31,4% hi vivien nens de menys de 18 anys, en un 51,8% hi vivien parelles casades, en un 7,9% dones solteres, i en un 36,8% no eren unitats familiars. En el 33,3% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,06.
Per edats la població es repartia de la següent manera: un 26,6% tenia menys de 18 anys, un 8,4% entre 18 i 24, un 27,1% entre 25 i 44, un 18,4% de 45 a 60 i un 19,5% 65 anys o més.
L'edat mediana era de 36 anys. Per cada 100 dones de 18 o més anys hi havia 81,3 homes.
La renda mediana per habitatge era de 37.632 $ i la renda mediana per família de 49.231 $. Els homes tenien una renda mediana de 31.603 $ mentre que les dones 20.888 $. La renda per capita de la població era de 18.458 $. Entorn del 3,7% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Arlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Joan Oliva (desambiguació)

Joan Oliva és el nom dels següents personatges:
* Joan Oliva (cartògraf), cartògraf mallorquí dels segles XVI i XVII
* Joan Oliva i Bridgman, poeta, assagista i crític literari (Barcelona, 1878 - desembre 1914)
* Joan Oliva i Grau, dibuixant (Organyà 19 d'agost de 1910 - Buenos Aires 3 de juny de 1975)
* Joan Oliva i Milà, impressor i bibliotecari (Sant Pere de Ribes, 1858 - Vilanova i la Geltrú, 1911)
* Joan Oliva i Moncusí, obrer anarquista (Cabra del Camp 1855 - Madrid 1879)
# Josep Obiols i Navarro

Josep Obiols i Navarro (Barcelona, 17 de maig de 1908 - Barcelona, 17 de gener de 1998) fou un futbolista català dels anys 1920 i 1930. Va ser internacional amb la selecció catalana i amb la selecció espanyola.

## Trajectòria

Començà la seva trajectòria al FC Gràcia. El setembre de 1928 ingressà al FC Barcelona, disputant la primera edició de la lliga espanyola de futbol. En aquesta competició disputà vuit partits i es proclamà campió. Un any més tard, el setembre de 1929, fou fitxat pel CE Europa on disputà dues noves edicions de la lliga. En total jugà 25 partits i marcà un gol. L'any 1931 fitxà pel CE Júpiter on romangué una temporada.
Disputà un partit amb la selecció espanyola el dia 1 de gener de 1930, enfrontant-se a Txecoslovàquia amb victòria espanyola per 1 gol a 0. També fou internacional amb la selecció de Catalunya.

## Palmarès
### FC Barcelona

* Lliga espanyola: 1928-29

## Referències

* ↑ Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434
* ↑ Mundo Deportivo, 2 abril de 1985, http://hemeroteca.elmundodeportivo.es/preview/1985/04/02/pagina-6/1452941/pdf.html
* ↑ «"España, Provincia de Barcelona, registros municipales, 1387-1986," database with images, FamilySearch (https://familysearch.org/ark:/61903/3:1:939Z-5JJD-5?cc=2015324&wc=QZ7W-F31%3A335015101%2C335015102%2C1586605601 : 8 juliol 2015), Barcelona > Barcelona > Índice de nacimientos de mujeres 1907-1908, Índice de nacimientos de varones 1906-1908 > image 2116 of 2868; Servicio de Archivos de la Generalitat (Archives Service of the Generalitat), Barcelona.».
* ↑ Mundo Deportivo, 9 maig de 1991, http://hemeroteca.mundodeportivo.com/preview/1991/05/09/pagina-2/1233438/pdf.html
* ↑ La Vanguardia, 19 gener 1998, http://hemeroteca.lavanguardia.es/preview/1996/04/11/pagina-24/33842002/pdf.html
* ↑ Mundo Deportivo, 3 febrer de 1926, http://hemeroteca.elmundodeportivo.es/preview/1926/02/03/pagina-2/620653/pdf.html
* 1 2 3 4 5 «Josep Obiols Navarro». Gran Enciclopèdia Catalana, 28-02-2014. [Consulta: 7 setembre 2016].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «El homenaje a Bruno en Gracia». Mundo Deportivo, 26-08-1929 [Consulta: 30 desembre 2013].
* ↑ «El internacional de ayer en Chamartín». Mundo Deportivo, 07-01-1931. [Consulta: 17 febrer 2016].
* ↑ «El combinado catalán en Palma». Mundo Deportivo, 01-07-1931. [Consulta: 1r octubre 2015].

## Enllaços externs

* Perfil a BDFutbol
# Persatuan Sepakbola Medan dan Sekitarnya

El Persatuan Sepakbola Medan dan Sekitarnya (Unió de Futbol de Medan i els seus Voltants), més conegut com a PSMS Medan, és un club de futbol indonesi de la ciutat de Medan, Sumatra.

## Història

El club va ser fundat el 21 d'abril de 1950, tot i que l'origen es remunta al 1930 on existia un club a Medan anomenat Medansche Voetbalclub.
El club fou forçat a jugar els seus partits a Jakarta perquè el seu estadi no reunia les condicions imposades per la lliga professional.

## Palmarès

* Lliga amateur indonèsia de futbol:
** 1967, 1971, 1975 (compartit), 1983, 1985
* Bang Yos Gold Cup:
** 2005, 2005 (segon cop), 2006

## Enllaços externs

* Web oficial Arxivat 2011-08-24 a Wayback Machine.
* Web KAMPAK FC Arxivat 2011-01-28 a Wayback Machine. (indonesi)
# Tisandre

Tisandre (Tisander, Τίσανδρος) fou un escultor grec de territori d'origen desconegut que va florir a la part final del segle V aC.
Va fer un gran nombre d'estàtues entre les quals el grup que els lacedemonis van dedicar a Delfos amb el botí que havien capturat a la batalla d'Egospòtams.

## Referències

* Tisander Arxivat 2006-12-07 a Wayback Machine. a Smith, William (editor). A Dictionary of Greek and Roman Biography and Mythology (en anglès), 1870.
# Francina Aina Catany

Francina Aina Catany (Llucmajor, Mallorca, segle xix - segle XX), coneguda com a Carretera, fou una glosadora mallorquina.
Catany publicà un bon nombre de versos de caràcter religiós. Els més destacats apreixen en els aplecs Cançons de quan davallaren la Mare de Déu de Gràcia a Llucmajor, per ses festes del Centenari de Sant Francesc del 1926 i Sa missió de l'any 1929 del 1929.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 227. ISBN 84-8661702-2.
# Moema apurinan

Moema apurinan és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica: Brasil (riu Amazones).

## Referències

* ↑ FishBase (anglès)

## Bibliografia

* Costa, W. J. E. M. 2004. Moema apurinan sp. n. and Aphyolebias boticarioi sp. n. (Teleostei: Cyprinodontiformes: Rivulidae): two new annual killifishes from the Rio Purus basin, Brazilian Amazon. Zootaxa No. 707: 1-12.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Arlington (Geòrgia)

Arlington és una població dels Estats Units a l'estat de Geòrgia. Segons el cens del 2000 tenia 1.602 habitants.

## Demografia

Segons el cens del 2000, Arlington tenia 1.602 habitants, 573 habitatges, i 394 famílies. La densitat de població era de 154,6 habitants per km².
Dels 573 habitatges en un 33,9% hi vivien nens de menys de 18 anys, en un 37% hi vivien parelles casades, en un 28,6% dones solteres, i en un 31,2% no eren unitats familiars. En el 28,1% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,47.
Per edats la població es repartia de la següent manera: un 32,8% tenia menys de 18 anys, un 9,6% entre 18 i 24, un 27,7% entre 25 i 44, un 17% de 45 a 60 i un 12,9% 65 anys o més.
L'edat mediana era de 31 anys. Per cada 100 dones de 18 o més anys hi havia 79,6 homes.
La renda mediana per habitatge era de 22.311 $ i la renda mediana per família de 25.188 $. Els homes tenien una renda mediana de 22.096 $ mentre que les dones 15.231 $. La renda per capita de la població era d'11.985 $. Entorn del 30,1% de les famílies i el 34,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arlington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Arlington». American Fact Finder. Oficina del Cens dels Estats Units, 12-01-2010.
# Princesa Charlotte Christine de Brunswick-Wolfenbüttel

Carlota Cristina de Braunschweig-Wolfenbüttel (Braunschweig, 26 d'agost de 1694 † Sant Petersburg, 2 de novembre de 1715) va ser una princesa alemanya, esposa del tsarevitx Aleix Petróvitx Romànov i mare de Pere II de Rússia.
Carlota Cristina de Braunschweig-Wolfenbüttel era la segona filla del duc Lluís Rodolf de Brunswick-Lüneburg i de la seva consort Cristina Lluïsa d'Oettingen-Oettingen.
El 14 d'octubre de 1711 Carlota Cristina es va casar amb el tsarévitx Aleix, fill de Pere el Gran. A Carlota se li va permetre continuar practicant la fe luterana però amb la promesa que els seus fills serien criats sota la fe de l'Església Ortodoxa.
Gaudia del favor del seu sogre el tsar Pere I però el seu matrimoni va ser infeliç, ja que Aleix la ignora pràcticament en totes les manifestacions públiques i socials, arribant fins i tot a portar la seva amant finlandesa Afrosina a viure a la cort. Carlota Cristina va morir en el part en donar a llum el seu fill primogènit Pere, futur tsar Pere II. El seu cos va ser sepultat a la Catedral de Sant Pere i Sant Pau a Sant Petersburg.

## Fills

Carlota Cristina va tenir dos fills amb Aleix:
* Natalia (12 de juliol de 1714; 22 de novembre de 1728), Gran duquessa de Rússia
* Pere (12 d'octubre de 1715; 18 de gener de 1730), Tsar de Rússia entre 1727 i 1730.
# Peu

* Per a altres significats, vegeu «Peu (desambiguació)».
Un peu és una estructura biològica i la part final de les extremitats inferior, emprada per a la locomoció que es troba en molts animals. Les seves característiques canvien d'un animal a un altre. Molts vertebrats que tenen cames també posseeixen peus situats en el seu extrem inferior. Per a aquests animals, el peu és una complexa estructura d'ossos, músculs i altres teixits connectius. La reflexologia tracta de guarir malalties tocant punts claus del peu.
El peu humà és una estructura mecànica forta i complexa que conté 26 ossos, 33 articulacions (20 de les quals són articulades activament) i més de cent músculs, tendons i lligaments.
Un estudi antropomètric de 1197 mascles caucàsics adults nord-americans (edat mitjana de 35,5 anys) va trobar que la longitud del peu d'un home era de 26,3 cm amb una desviació estàndard d'1,2 cm.
Els músculs que actuen sobre el peu es classifiquen com músculs extrínsecs, els que s'originen a la cara anterior, posterior o lateral de la cama, i els músculs intrínsecs, que s'originen a la cara dorsal o plantar del peu

## Forma del peu

Hi ha diverses formes bàsiques del peu segons els seus dits:
* Peu egipci: el dit gros és el més avançat, la forma del 62% de la població
* Peu grec: el dit índex és el més avançat (11% de la població)
* Peu quadrat: els primers dits tenen la mateixa longitud
* Peu pla: els dits són regulars però la planta toca en massa part de la superfície a terra

## El peu a la cultura

El peu és una zona eròtica per al fetitxisme. En canvi, a la cultura xinesa es considera antiestètic, per això les noies joves i nenes se'ls embenaven per impedir-ne el creixement i ser més belles (vegeu embenat de peus). Un rastre similar es pot trobar al conte de la Ventafocs.
Rentar els peus per treure la pols del camí era un símbol d'hospitalitat clàssic que va ser reinterpretat pel cristianisme com un ritual de servei. A la cultura japonesa i a Europa del Nord és costum treure's el calçat del peu en entrar en una casa.

## Referències

* ↑ Podiatry Channel, Anatomy of the foot and ankle
* ↑ Hawes MR, Sovak D. "Quantitative morphology of the human foot in a North American population". Ergonomics.
* ↑ VV.AA.: Texto y Atlas de Anatomía Prometheus. Editorial Panamericana, 2008.
* ↑ «Anatomía y movimiento humano: Estructura y funcionamiento».
* ↑ Marieb i Hoehn, 2007, p. 244-245.
* ↑ «Archived from the original on 2012-01-01. Retrieved 2012-01-04.». Arxivat de l'original el 2012-01-01. [Consulta: 7 maig 2019].
* ↑ «"Rex Ryan's Apparent Foot Fetish Not Necessarily Unhealthy". Abcnews.go.com. 2010-12-23.».
* ↑ «"Chinese Dynasty Guide – The Art of Asia – History & Maps"».
* ↑ Dundes, Alan. Cinderella. a Casebook. Madison, Wis: University of Wisconsin Press, 1988.
* ↑ Woodhead, Linda. Christianity: A Very Short Introduction.. Oxford: Oxford University Press, 2004.

## Bibliografia

* Marieb, Elaine Nicpon; Hoehn, Katja. Human anatomy & physiology. Pearson Education, 2007. ISBN 0-321-37294-8.
# Tisana

Una tisana és una beguda obtinguda per infusió o decocció de substàncies vegetals (plantes medicinals, espècies i altres) en aigua i generalment edulcorada amb sacarosa. No conté cafeïna.
Té un baix contingut en principis actius i és emprada principalment com a remei casolà: tisana de til·la, de camamilla, de menta, etc.
Aquestes begudes es diferencien de les begudes amb cafeïna com el cafè, maté, kuding, i els tes i de les begudes descafeïnades de les quals s'ha extret la cafeïna. A més de ser begudes algunes tenen efectes medicinals.
Es poden servir fredes o calentes. N'hi ha de documentades des de l'Antic Egipte i la Xina Antiga. En xinès es coneixen com a liang cha (涼茶)

## Etimologia

La paraula "tisana" prové del grec antic πτισάνη (ptisanē), que era una beguda feta amb ordi pelat.

### Tisanes principals

* Infusions d'anís fetes ja sia de les llavors o de les fulles.
* De fulla de la Centella asiatica
* Carxofa
* Boldo
* Infusió de Cannabis
* Nepeta
* Camomil·la alemanya
* Che Dang, fet de Ilex causue
* De crisantem, Dim sum
* Canyella
* De fulles de la Coca
* De les fulles del cafè
* De pela de Citrus
* Cafè de Taraxacum
* D'Echinacea
* Saüc
* De Viscum album
* Fonoll
* Genciana
* Gingebre a les Filipines es diu salabat
* Ginseng
* Goji
* Crataegus
* Hibiscus
* Honeybush relacionada amb el rooibos
* Marrubium vulgare
* Houttuynia
* Hydrangea
* Jiaogulan
* D'Epilobium angustifolium
* Cafè d'ordi
* Blat torrat usat a Postum.
* Rooibos
* De fruits de roser (sovint mesclat amb hibiscus)
* Romaní (planta)
* Sàlvia
* Stevia
* Timó
* Valeriana
* Verbena
* Vetiver
* Galium odoratum

## Referències

* ↑ Herbal tea at Dictionary.com
* ↑ Gran Enciclopèdia catalana
* ↑ Tisane - Definition from the Free Merriam-Webster Dictionary
# Francina Esteve i Garcia

Francina Esteve i Garcia (Sant Antoni de Calonge, Baix Empordà, 1960) és una professora universitària, membre del Consell Assessor per a la Transició Nacional.
Professora titular d'universitat de Dret Internacional Públic i Relacions Internacionals (especialitzada en Dret de la Unió Europea) a la Universitat de Girona. Doctora en Dret per la Universitat Autònoma de Barcelona. Especialització en Estudis Europeus pel Col·legi d'Europa (Bèlgica) i màster en Estudis Europeus per la Universitat Autònoma de Barcelona. Les seves principals línies d'investigació són: La lliure circulació de persones i l'espai de llibertat, seguretat i justícia a la Unió Europea. La prestació de serveis en el mercat interior. Les relacions exteriors de la Unió Europea. El principi de no-discriminació en el Dret europeu. El repartiment de competències entre la Unió Europea i els estats membres. Investigadora principal del grup ERJAIDI-UE, modalitat GRC (2009 SGR 236) i del grup de recerca de la Universitat de Girona “Dret social europeu i dret dels treballadors extracomunitaris”. Membre del projecte de recerca sobre El reto del nuevo mapa de las agencias del espacio de Libertad, Seguridad y Justicia de la Unión Europea (MAGELS) (DER 2012-36009).

## Referències

* ↑ «Francina Esteve i Garcia». web. Generalitat de Catalunya. Arxivat de l'original el 26 de juny 2015. [Consulta: 24 juny 2015].